Εμμανουήλ Αγγελάκης

Ο Εμμανουήλ Αγγελάκης (Αρμένοι Λασιθίου, 1855 ή 1856 - Αθήνα, 1955) ήταν Έλληνας δικηγόρος και πολιτικός από τη Σητεία. Υπηρέτησε ως βουλευτής.

Βιογραφία 
Γεννήθηκε πιθανότατα τον Αύγουστο του 1856. Καταγόταν από φτωχή οικογένεια γεωργών και είχε άλλα 11 αδέρφια. Σπούδασε Νομικά και αποφοίτησε σε ηλικία 46 ετών. Αναγορεύτηκε διδάκτορας της Νομικής στο Πανεπιστήμιο των Αθηνών. Εκλέχθηκε πληρεξούσιος (της επαρχίας Σητείας) στη γενική συνέλευση κατά τις Κρητικές Επαναστάσεις της περιόδου 1896-97 και λίγο αργότερα (1898) διορίστηκε Έπαρχος Ιεράπετρας. Στη θέση εκείνη παρέμεινε ως το 1900. Από το 1884 ως το 1891 εκλεγόταν βουλευτής Σητείας, ενώ ήταν και δύο φορές αντιπρόεδρος της Βουλής. Το 1911 διορίστηκε υπουργός Παιδείας και Θρησκευμάτων. Ήταν Νομάρχης Μεσσηνίας ως την παραίτησή του, το 1920.  Έγραψε πολλές ιστορικές μελέτες.
Απεβίωσε στην Αθήνα, σε ηλικία 100 ετών.

Έργα 
'"Σητειακά" (δίτομο, ο πρώτος τόμος εκδόθηκε το 1935)
"Απομνημονεύματα 1856-1906"

Βιβλιογραφία 
Ν. Παπαδάκης, "Εμμανουήλ Σ. Αγγελάκης (Η ζωή και το έργο του)", περιοδικό "Αμάλθεια", τ. 88-89.

Παραπομπές 

Νομάρχες Μεσσηνίας
Έλληνες υπουργοί Παιδείας και Θρησκευμάτων
Αντιπρόεδροι της Βουλής των Ελλήνων